CELEX: 62006FO0114
Language: lt
Date: 2007-10-17 00:00:00
Title: 2007 m. spalio 17 d. Tarnautojų teismo (antroji kolegija) nutartis. # Amerigo Liotti prieš Europos Bendrijų Komisiją. # Viešoji tarnyba - Pareigūnai - Pareigų paaukštinimas - Priimtinumas. # Byla F-114/06.

TARNAUTOJŲ TEISMO (antroji kolegija) NUTARTIS 
      2007 m. spalio 17 d.
      Byla F‑114/06
      Amerigo Liotti
      prieš
      Europos Bendrijų Komisiją
      „Viešoji tarnyba – Pareigūnai – Pareigų paaukštinimas – Neįtraukimas į paaukštintų pareigūnų sąrašą – 2005 m. pareigų paaukštinimo procedūra – Pirmenybės balai – Nuopelnai – Tarnybos stažas – Prieštaravimas dėl teisėtumo – Priimtinumas“
      Dalykas: Pagal EB 236 straipsnį ir AE 152 straipsnį pareikštas ieškinys, kuriuo A. Liotti prašo, pirmiausia, panaikinti pareigūnų,
         paaukštintų per 2005 m. pareigų paaukštinimo procedūrą, sąrašą tiek, kiek sąraše nėra įrašyta jo pavardė arba, nepatenkinus
         šio reikalavimo, panaikinti sprendimą skirti jam pirmenybės balų per šią paaukštinimo procedūrą.
      
      Sprendimas: Atmesti ieškinį kaip iš dalies akivaizdžiai nepriimtiną ir iš dalies akivaizdžiai nepagrįstą. Kiekviena šalis padengia savo
         bylinėjimosi išlaidas.
      
      Santrauka
      Pareigūnai – Ieškinys – Asmens nenaudai priimtas aktas – Paaukštinimo komiteto pasiūlymas skirti pirmenybės balų – Netaikymas
            
      (Pareigūnų tarnybos nuostatų 25 straipsnio antra pastraipa, 45, 90 ir 91 straipsniai)
      Paaukštinimo komiteto pasiūlymas skirti pagal Komisijos vidaus taisyklėse įtvirtintą pareigų paaukštinimo tvarką nustatytų
         skirtingų kategorijų pirmenybės balų nėra asmens nenaudai priimtas aktas. Iš tiesų paaukštinimo komitetai neturi kompetencijos
         spręsti dėl pirmenybės balų skyrimo. Taigi nors pagal Pareigūnų tarnybos nuostatų 25 straipsnio antrą pastraipą visi asmens
         nenaudai priimti aktai turi būti motyvuoti, tai netaikoma šiam Paaukštinimo komiteto pasiūlymui, kiek  tai susiję su pareigūnu,
         kurio pareigos nepaaukštintos. 
      
      (žr. 50 punktą)